**VABILO NA UNESCO projekt Ne drži jezika za zobmi!**

**Vabimo vas, da se nam pridružite pri našem projektu.**

V projektu Ne drži jezika za zobmi! bomo spoznavali jezikovno raznolikost Evropske unije, jezike, ki se jih učimo v šolah in jezike, ki jih v naš učni prostor prinašajo učenci različnih kultur in narodnosti ter narečnih skupin.

Sodelujoči bodo ustvarjali razglednice, na kateri bodo na eni strani ilustrirali, kako bi se sami in v okviru šole/svojega kraja/mesta povezovali s prijatelji drugih kultur, na drugi strani pa bodo prijatelja nagovorili/povabili v svoj kraj/mesto/državo, in sicer v izbranem jeziku ali narečju. Izdelki bodo razstavljeni na razstavi v Hočah, najboljši bodo nagrajeni.

Projekt Ne drži jezika za zobmi! se odvija skozi celo šolsko leto, projekt bomo zaključili z razstavo v Hočah.

**Na projekt se lahko prijavijo osnovne in srednje šole iz Slovenije. Posamezna šola pripravi 5 najboljših razglednic, na katerih bodo sodelujoči na eni strani ilustrirali, kako bi se sami in v okviru šole/svojega kraja/mesta povezovali s prijatelji drugih kultur, na drugi strani pa bodo prijatelja nagovorili/povabili v svoj kraj/mesto/državo, in sicer v izbranem jeziku ali narečju.**

**Prijava**

Prijava bo potekala do **20. oktobra 2023**. Razglednice pošljite do **15. aprila 2024.**

**Razstava**

V **mesecu maju** bomo pripravili razstavo s poslanimi razglednicami in najboljše nagradili s praktičnimi nagradami.

**Potrdila**

Po zaključku razstave bodo mentorji prejeli potrdila o sodelovanju v tem projektu.

**Cilji**

Cilj projekta je spodbujanje k učenju več jezikov v šoli in izven nje, saj večjezičnost in jezikovna raznolikost v vseh življenjskih obdobjih predstavljata pomembno znanje in veščino za doseganje boljšega medkulturnega razumevanja in zbliževanja.

Sodelujoči na ta način spoznavajo jezikovno in kulturno raznolikost Evropske unije, hkrati pa tudi s spoznavanjem narečne pestrosti slovenskega jezika ohranjajo vrednost materinščine.

Ta projekt z razglednicami predstavlja vez med prijatelji različnih narodnosti, kultur in jezikovnih skupin.

 **Sanja Obaha in Maja Debeljak**

 **OŠ Dušana Flisa Hoče**